Keakealaniwahine
Keakealaniwahine [Keakealanivahine] (lani = "nebo", wahine = "žena") bila je kraljica Havaja. Bila je kćerka i nasljednica velike kraljice Keakamahane, kćerke Keakealanikanea (po kome je bila nazvana). Otac kraljice Keakealaniwahine bio je princ Iwikauikaua, preko kojeg je potekla od kralja Umija. Keakealaniwahine je živjela u palači na plaži Hōlualoa. Tokom njene vladavine kraljevska vlast je naišla na velik problem – porodica ʻI se pobunila protiv nje. Čini se da je došlo do rata između te porodice i same kraljice, ali usmena predaja to daje tek naslutiti. Keakealaniwahine se udala za svog bratića Kanaloaikaiwilewu, sina plemkinje Kalani, koja je bila kćerka kraljice Kaikilani. Sin Kanaloaikaiwilewe i Keakealaniwahine bio je kralj Keaweʻīkekahialiʻiokamoku. Keakealaniwahine se udala i za svog polubrata po ocu, čije je ime bilo Kāneikaiwilani. Imali su kćerku visokog ranga, Kalanikauleleiaiwi (ona je bila višeg ranga od svog polubrata jer je bila kćerka brata i sestre). Moguće je da se Keakealaniwahine udala i za Kapaʻakauikealakeu.